*1. OBČINA ORMOŽ, Ptujska c. 6, 2270 Ormož, davčna številka: 29924464, matična številka 5883687, ki jo zastopa župan Danijel VRBNJAK, mag. posl. ved (v nadaljnjem besedilu: občina)*

*in*

*2. DRUŠTVO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, matična številka: \_\_\_\_\_\_\_\_\_\_\_\_\_\_\_\_\_\_, ki ga zastopa predsednik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( v nadaljnjem besedilu: izvajalec)*

*skleneta*

**P O G O D B O**

**o sofinanciranju programa turističnega društva v občini Ormož za leto 2025**

**1. člen**

Pogodbeni stranki uvodoma ugotavljata:

* da je Občina Ormož za izvajanje letnih programov turističnih društev objavila Javni razpis za sofinanciranje programov turističnih društev v občini Ormož za leto 2025,
* da je Občina Ormož s sklepom št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_\_\_\_\_ odobrila sredstva za sofinanciranje programov turističnih društev v občini Ormož za leto 2025,
* da so v proračunu za leto 2025 na proračunski postavki: 071421 Sofinanciranje turističnih programov zagotovljena sredstva za sofinanciranje programov turističnih društev.

**2. člen**

Pogodbeni stranki ugotavlja, da je program društva \_\_\_\_\_\_\_\_\_\_\_\_\_\_\_\_\_\_\_\_\_\_\_ v skladu z merili in kriteriji iz 9. člena Pravilnika o sofinanciranju programov turističnih društev v občini Ormož (Uradni vestnik občine Ormož, št. 7/05) ocenjen z \_\_\_\_ točkami, in sicer:

1. Program dela:

* izvajanje promocijskih in informativnih aktivnosti lokalnega in širšega pomena \_\_\_\_ točk,
* spodbujanje lokalnega prebivalstva za sodelovanje pri aktivnostih pospeševanja turizma \_\_\_\_ točk,
* akcije na področju ohranjanja kulturne in naravne dediščine ter urejanje okolja \_\_\_\_ točk,
* organiziranje in sodelovanje pri organizaciji turističnih prireditev lokalnega in širšega pomena \_\_\_\_ točk,
* aktivnosti za zagotavljanje turističnega podmladka \_\_\_\_ točk,

2. Število članov turističnega društva s plačano članarino \_\_\_\_ točk.

Vrednost točke, izračunana na podlagi razpoložljivih sredstev iz skupnega števila točk ovrednotenih programov, prispelih na javni razpis znaša \_\_\_\_\_\_\_\_ €.

**3. člen**

Občina bo sredstva za realizirano izvedbo programa do dogovorjene višine nakazovala na TRR izvajalca, številka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ odprt pri banki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ v roku 30ih dni po prejemu njegovega zahtevka oz. zahtevkov o izvedenem programu.

V primeru, kadar iz zahtevka oz. zahtevkov (in priloženih dokazil) izvajalca izhaja, da program ni bil izveden v celoti oziroma kadar stroški niso v celoti izkazani, je izvajalec upravičen do sorazmernega zmanjšanja višine sofinanciranja.

Zahtevek oz. zahtevki morajo biti dostavljeni občini najkasneje do 15. 12. 2025.

Zahtevek mora obsegati:

* vsebinsko poročilo (naziv programa, datum izvedbe, opis izvedenih aktivnosti, ciljni uporabniki),
* finančno poročilo (viri financiranja, nastali stroški).

Za dejavnosti, ki bodo izvedene po roku iz prejšnjega člena, mora izvajalec do tega roka (15. 12. 2025) podati pisno izjavo, da bodo le-te izvedene najkasneje do 31. 12. 2025. Izplačilo sredstev se v tem primeru izvede na podlagi prejete pisne izjave.

V primeru, da izvajalec do navedenega roka občini predloži pisno izjavo (kot izhaja iz predhodnega odstavka tega člena), je dolžan občini najkasneje do 15. 01. naslednjega leta predložiti zahtevek v vsebini, kot jo določa tretji odstavek tega člena.

Če izvajalec zahtevka iz prejšnjega odstavka tega člena ne posreduje ali pa aktivnosti sploh ne izvede, mora občini povrniti sredstva skupaj z zakonskimi zamudnimi obrestmi.

**4. člen**

Izvajalec se zavezuje:

* da bo sredstva uporabil za namen iz 2. člena te pogodbe,
* da bo občini poročal o **namenski porabi sredstev in opravljenih nalogah**, po prijavljenem letnem programu turističnega društva v skladu z 99. členom Zakona o javnih financah,
* da bo na pobudo občine brezplačno sodeloval na do treh prireditvah občinskega pomena.

**5. člen**

V imenu občine ima skrbnik pravico nadzora nad potekom aktivnosti in nad namensko porabo dodeljenih sredstev proračuna občine z vpogledom v celotno dokumentacijo ter pravico ugotavljati smotrnost uporabe sredstev za doseganje namena in ciljev iz te pogodbe, izvajalec pa ji je dolžan to omogočiti.

**6. člen**

Občina lahko odstopi od te pogodbe in zahteva vračilo že izplačanih proračunskih sredstev z zakonitimi zamudnimi obrestmi od dneva prejetja sredstev do dneva vračila v naslednjih primerih:

* če izvajalec ne omogoči nadzora v skladu z določili te pogodbe,
* če se ugotovi, da je izvajalec nenamensko uporabil prejeta sredstva ali da jih je pridobil na podlagi neresničnih podatkov,
* če izvajalec kako drugače ne izpolnjuje svojih obveznosti iz te pogodbe.

**7. člen**

Na podlagi Zakona o integriteti in preprečevanju korupcije (ZIntPK, Ur. list RS, št. 69/2011-UPB, 158/20 in 3/22 - ZDeb), je nična vsaka pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije javnega sektorja obljubi, ponudi ali da kakšno nedovoljeno korist za:

- pridobitev posla,

- za sklenitev posla pod ugodnejšimi pogoji,

- za opustitev dolžnega nadzora nad izvajanjem pogodbenih obveznosti,

- ter za vsako drugo ravnanje ali opustitev, s katerimi je organu, ki pogodbo sklepa, povzročena škoda ali je omogočena pridobitev nedovoljene koristi predstavniku organa, drugi pogodbeni stranki ali njenemu predstavniku, zastopniku ali posredniku.

Pogodbeni stranki sta se dolžni vzdržati vsakršnih ravnanj, ki bi na podlagi vsebine iz prejšnjega odstavka pomenila kršitev zakonskih določil.

V primeru, da naročnik ugotovi domnevni obstoj dejanskega stanja iz 1. in 2. odstavka tega člena, je dolžan sprožiti postopek ugotavljanja ničnosti pogodbe ter o tem obvestiti pristojne organe pregona.

**8. člen**

Za izvajanje te pogodbe je s strani občine zadolžena Klavdija Bac, s strani izvajalca pa \_\_\_\_\_\_\_\_\_\_\_\_\_\_\_\_.

**9. člen**

Vse morebitne spore bosta pogodbeni stranki reševali predvsem sporazumno.

V kolikor sporazumna rešitev ne bo možna, je za spore pristojno sodišče v Ormožu.

**10. člen**

Pogodba postane veljavna z dnem, ko jo podpišeta obe pogodbeni stranki.

**11. člen**

Pogodba je sestavljena v 4 izvodih, od katerih prejme vsaka pogodbena stranka po 2 izvoda.

Številka: 320-0001/2025

Datum: \_\_\_\_\_\_\_\_\_\_\_2025 Datum: \_\_\_\_\_\_\_\_\_\_\_\_\_\_ 2025

**OBČINA ORMOŽ DRUŠTVO \_\_\_\_\_\_\_\_\_\_\_\_\_\_\_\_**

**ŽUPAN Predsednik**

**Danijel VRBNJAK, mag. posl. ved \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**